b"\n_START_ARTICLE_\nSkotlannin liigacup\n_START_PARAGRAPH_\nSkotlannin liigacup (engl. Scottish League Cup) on Skotlannin valioliigan ja Skotlannin cupin j\xc3\xa4lkeen t\xc3\xa4rkein jalkapallokilpailu Skotlannissa. Se on j\xc3\xa4rjestetty kaudesta 1946\xe2\x80\x931947 l\xc3\xa4htien. Cupin menestynein joukkue on Rangers 27 mestaruudellaan. Kilpailu on avoin Skotlannin valioliigan ja Skotlannin jalkapalloliigan (1.\xe2\x80\x933. divisioonat) joukkueille._NEWLINE_Cup tunnetaan my\xc3\xb6s nimell\xc3\xa4 Co-operative Insurance Cup sponsorinsa The Co-operative Insurancen mukaan. Aikaisemmin Bell's, Skol ja Coca-Cola ovat sponsoroineet kilpailua."